Държавен вестник, бр. 96, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  96
1. комплексност на преработка на боеприпа­
си, взривни вещества и пиротехнически изделия 
и техните компоненти;
2. необратимост на процеса на утилизация;
3. обработка на всички елементи на ОБВВПИ;
4. безопасност на процесите на утилизация;
5. икономическа ефективност;
6. ефективен и надежден мониторинг на 
опазването на околната среда.
(4) Сроковете за утилизация се определят 
от министъра на отбраната/ръководителя на 
съответната структура.
(5) В процедурите по утилизация на ОБВВПИ 
в обекти – в управление на Министерството 
на отбраната/съответната структура, могат да 
участват български или чуждестранни юриди­
чески лица, както и техни обединения.
(6) Лицата по ал. 5 трябва да притежават 
разрешение за производство на ОБВВПИ за 
дейност утилизация съгласно изискванията на 
ЗОБВВПИ, което не е задължително да включва 
всички номенклатури ОБВВПИ, подлежащи на 
утилизация по съответната процедура.
(7) Лицата по ал. 5 трябва да представят 
технологични карти за всички номенклатури 
ОБВВПИ, подлежащи на утилизация по съот­
ветната процедура.
Чл. 84. (1) Боеприпаси и пиротехнически 
изделия, невзривили се при учебно-бойни стрел­
би, се унищожават на място без преместване 
от специално назначени полигонни команди.
(2) Боеприпаси, взривни вещества и пи­
ротехнически изделия, опасни за съхранение 
и транспортиране, се унищожават на близки 
полигони или на специално оборудвани под­
ривни площадки.
(3) Елементи от боеприпаси и пиротехниче­
ски изделия, като взриватели, капсулни втулки, 
детонатори, капсул-детонатори, предавателни 
заряди, капсуловани възпламенители, елементи 
на газгенератори, трасьори, барутни петарди, 
усилващи заряди, звездни бомби, сигнални 
ракети и др., се унищожават чрез взривяване 
или изгаряне.
(4) Оръжия, възли, агрегати и детайли от 
тях могат да се унищожават чрез начупване 
или нарязване с последващо използване на 
получения скрап.
Г л а в а  ш е с т а
ТЪРГОВСКА РЕАЛИЗАЦИЯ НА ОРЪЖИЯ, 
БОЕПРИПАСИ, ВЗРИВНИ ВЕЩЕСТВА И 
ПИРОТЕХНИЧЕСКИ ИЗДЕЛИЯ
Чл. 85. (1) На продажба по наредбата под­
лежат ОБВВПИ, разрешени от закона и снети 
от употреба.
(2) Продажбата на ОБВВПИ се извършва 
на физически и юридически лица, регистрира­
ни като търговци на територията на държава 
членка, които притежават разрешение за произ­
водство и/или търговия, издадено от директора 
на Главна дирекция „Охранителна полиция“ на 
МВР или от оправомощено от него длъжностно 
лице, получено при условията и по реда на 
Закона за оръжията, боеприпасите, взривните 
вещества и пиротехническите изделия, и на 
лица, притежаващи лицензия или разрешение 
по смисъла на Закона за експортния контрол 
на оръжия и изделия и технологии с двойна 
употреба и на правилника за прилагането му.
Чл. 86. (1) Ежегодно до 31 януари Щабът по 
отбраната/структура, определена от съответния 
ръководител, изготвя и представя за утвържда­
ване от министъра на отбраната/ръководителя 
на съответната структура списък на излишните 
за Българската армия/съответната структура 
ОБВВПИ, подлежащи на снемане от употреба.
(2) Списъкът по ал. 1 съдържа два разде­
ла – „За търговска реализация“ и „За утили­
зация“: 
1. в раздел „За търговска реализация“ се 
включват: 
а) боеприпаси, взривни вещества и пиро­
технически изделия първа и втора категория 
и категоризираните в трета категория съглас­
но изискванията на чл. 81, ал. 4, т. 1, 3 и 4, 
които не са били включвани в този раздел в 
предходни години;
б) оръжия, които не са били включвани в 
този раздел в предходни години;
2. в раздел „За утилизация“ се включват:
а) боеприпаси, взривни вещества и пиро­
технически изделия, които са категоризирани 
в трета категория съгласно изискванията на 
чл. 81, ал. 4, т. 2;
б) боеприпаси, взривни вещества и пиротех­
нически изделия първа и втора категория и 
категоризираните в трета категория съгласно 
изискванията на чл. 81, ал. 4, т. 1, 3 и 4, които 
не са могли да бъдат реализирани в срока и 
по реда на чл. 92, ал. 1;
в) оръжия, които не са могли да бъдат ре­
ализирани в срока и по реда на чл. 92, ал. 1. 
(3) Включените в списъка по ал. 1 ОБВВПИ 
се считат за снети от употреба с утвърждава­
нето на списъка.
(4) Списъкът по ал. 1 се изготвя по ви­
дове ОБВВПИ, номенклатури, количества, 
комплектност (резервни части), категория за 
боеприпаси, взривни вещества и пиротехниче­
ски изделия и местонахождение. Списъкът е 
валиден за календарната година, през която е 
издаден. При необходимост списъкът може да 
бъде актуализиран по реда на ал. 1.
Чл. 87. (1) Министърът на отбраната/ръко­
водителят на съответната структура назначава 
постояннодействаща комисия, която в срок, 
определен с негов акт, от получаване на списъка 
по чл. 86, ал. 1 определя началните продажни 
цени. Определената от комисията стойност на 
ОБВВПИ без данък върху добавената стойност 
е начална продажна цена франко местонахож­
дението им при продажбата.
(2) На всеки 3 месеца комисията по ал. 1 
може да намалява началната продажна цена на 
номенклатурите от списъка, които в съответния